ก.ล.ต.หารือตลท.จ่อปรับเวลาเทรดใหม่ 10.00-14.15 น. รองรับยกระดับเคอร์ฟิว
ก.ล.ต.หารือตลท.จ่อปรับเวลาเทรดใหม่ 10.00-14.15 น. รองรับยกระดับเคอร์ฟิว
ก.ล.ต.หารือตลท.จ่อปรับเวลาเทรดใหม่ 10.00-14.15 น. รองรับยกระดับเคอร์ฟิว
2 เม.ย. 2563

นางสาวรื่นวดี สุวรรณมงคล เลขาธิการสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ก.ล.ต.หารือกับทางตลาดหลักทรัพย์แห่งประเทศไทย (ตลท.) แล้วเกี่ยวกับการเตรียมความพร้อมใช้มาตรการต่างๆ เพื่อให้สอดคล้องกับมาตรการต่าง ๆ ของรัฐบาลภายหลังการประกาศใช้ พ.ร.ก.การบริหารราชการในสถานการณ์ฉุกเฉินเพื่อป้องกันการแพร่ระบาดของเชื้อไวรัสโควิด-19 แต่คงต้องความชัดเจนของการประกาศของรัฐบาลว่าจะยกระดับมาตรการเพิ่มเติมอย่างไร เพื่อกำหนดแนวทางการดำเนินการในส่วนของตลาดทุน
โดยในวันนี้ (2 เม.ย.) มีรายงานข่าวจากทำเนียบรัฐบาล ระบุว่า พลเอก ประยุทธ์ จันทร์โอชา นายกรัฐมนตรี และ รมว.กลาโหม แจ้งต่อที่การประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) เรื่องการยกระดับมาตรการในการประกาศสถานการณ์ฉุกเฉินเพิ่มเติมโดยกำหนดเคอร์ฟิวทั่วประเทศระหว่างเวลา 22.00-04.00 น.ตั้งแต่วันศุกร์นี้เป็นต้นไป โดยคาดว่าจะมีการประกาศหลังเวลา 18.00 น.วันนี้
ทั้งนี้มีการคาดการณ์ว่าหากสถานะการณ์การแพร่ระบาดยังคงรุนแรง รัฐบาลอาจจะมีการประกาศยกระดับมาตรการฉุกเฉินเพิ่มเติมอีกครั้งซึ่งอาจมีการเพิ่มกำหนดเวลาเคอร์ฟิวจากเดิมระหว่างเวลา 22.00-04.00 น. ซึ่งก่อนหน้านี้ ตลท.ได้ทำการสอบถามความคิดเห็นจากบริษัทหลักทรัพย์สมาชิกเกี่ยวกับการปรับเวลาซื้อขายของตลาดหลักทรัพย์ โดยจะเปิดซื้อขายในภาคเช้าตามเดิมในเวลา 10.00 น. แต่ปิดทำการภาคบ่ายในเวลา 14.15 น. ส่วนตลาด TFEX จะเปิดทำการภาคเช้าตามเดิมในเวลา 09.45 และเปิดทำการในเวลา 14.30 น.